Diari Oficial de la Generalitat Valenciana


Sumari del DOGV 7433, del 30-12-2014 (2014/11679)

ORDE 17/2014, de 19 de desembre, del conseller de Presidència i Agricultura, Pesca, Alimentació i Aigua, i vicepresident del Consell, per la qual es convoca la concessió de dos beques per a la realització de pràctiques professionals en matèria de transparència i participació ciutadana en les dependències de la Conselleria de Presidència i Agricultura, Pesca, Alimentació i Aigua, durant els exercicis 2015-2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7433

Data del DOGV
:   30-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11505


Data del document
:   19-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 17/2014, de 19 de desembre, del conseller de Presidència i Agricultura, Pesca, Alimentació i Aigua, i vicepresident del Consell, per la qual es convoca la concessió de dos beques per a la realització de pràctiques professionals en matèria de transparència i participació ciutadana en les dependències de la Conselleria de Presidència i Agricultura, Pesca, Alimentació i Aigua, durant els exercicis 2015-2016. [2014/11578]  
En virtut del Decret 89/2014, de 13 de juny, del Consell, pel qual aprova el Reglament orgànic i funcional de la Presidència i de la Conselleria de Presidència i Agricultura, Pesca, Alimentació i Aigua, la Direcció General de Transparència i Participació Ciutadana és el màxim òrgan encarregat de la direcció i execució de la política del Consell en matèria de transparència i participació ciutadana.  
Un dels objectius de la Direcció General de Transparència i Participació Ciutadana és fomentar la formació dels jóvens titulats universitaris en temes de transparència i participació ciutadana en l'Administració pública valenciana.  
Les ajudes convocades per mitjà d'esta orde no precisen notificació a la Comissió Europea per no reunir els requisits de l'article 87 del Tractat Constitutiu de la Comunitat Europea, segons el Decret 147/2007, de 7 de setembre; en concret, per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.  
  
En virtut del que exposa i de conformitat amb el que establix la Llei 38/2003, de 17 de novembre, General de Subvencions, el Decret 132/2009, de 4 de setembre, del Consell, pel qual es regula la concessió de beques, i fent ús de les competències assignades pel Decret 89/2014, de 13 de juny, del Consell, que aprova el Reglament orgànic i funcional de la Presidència i de la Conselleria de Presidència i Agricultura, Pesca, Alimentació i Aigua  
  
  
ORDENE  
  
Primer  
Convocar la concessió, en règim de concurrència competitiva, de dos beques per a completar la formació de les jóvens i dels joves titulats universitaris en Dret i Economia o Administració i direcció d'empreses, en matèria de transparència i participació ciutadana, per mitjà de la realització de pràctiques professionals en les dependències de la Conselleria de Presidència i Agricultura, Pesca, Alimentació i Aigua durant l'exercici 2015 i, si és el cas, exercici 2016.  
  
Segon  
Aprovar les bases que s'adjunten com a annex d'esta orde, les quals regiran en l'esmentada convocatòria.  
  
Tercer  
La dotació econòmica de les beques, tindrà un import total màxim de 24.900 euros (vint-i-quatre mil nou-cents euros), dels quals 20.750 euros (vint mil set-cents cinquanta euros) es finançaran amb càrrec a l'aplicació pressupostària 36.81.6866.836.86.3, línia de subvenció T4049000 del Pressupost de la Generalitat per a l'exercici 2015, i la resta, per import de 4.150 euros (quatre mil cent cinquanta euros) es finançaran amb càrrec a la mateixa aplicació o equivalent del Pressupost de la Generalitat per a 2016. No obstant això, l'import total màxim quedarà condicionat a l'existència de crèdit adequat i suficient en el Pressupost de la Generalitat per a l'exercici 2015 i, si és el cas, 2016; tot això de conformitat amb el que disposa l'Orde 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto.  
  
Contra esta orde que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna  
  
València, 19 de desembre de 2014  
  
El conseller de Presidència i Agricultura, Pesca, Alimentació i Aigua,   
i Vicepresident del Consell,  
JOSÉ CÍSCAR BOLUFER  
  
  
  
  
  
ANNEX I  
Bases de la convocatòria per a la concessió de dos beques per a completar la formació de persones llicenciades i graduades en Dret i Econòmiques o Administració i Direcció d'Empreses, per mitjà de la realització de pràctiques professionals en matèria de transparència i participació ciutadana.  
  
Primera. Objecte  
L'objecte d'esta convocatòria és la concessió de dos beques, en règim de concurrència competitiva, que tindran per objecte complementar la formació de les jóvens i dels joves titulats universitaris en l'àmbit de la transparència i participació ciutadana, així com en el propi funcionament de l'administració pública valenciana, a través de la realització de pràctiques professionals.  
  
Segona. Nombre i organisme en què s'efectuaran les pràctiques  
Les beques a concedir seran dos i estaran destinades a persones graduades o llicenciades en les titulacions més avall referides i segons la distribució següent:  
Titulació en Dret: una persona.  
Titulació en Economia, Empresarials o Administració i Direcció d'Empreses: una persona.  
Les persones beneficiàries realitzaran les seues pràctiques en les dependències de la Conselleria de Presidència i Agricultura, Pesca, Alimentació i Aigua, en la ciutat de València.  
  
Tercera. Requisits que han de tindre els sol·licitants  
1. Les persones que sol·liciten participar en la convocatòria hauran de reunir els següents requisits i acreditar-los documentalment, a la data de finalització del termini de presentació de sol·licituds.  
a) No ser major de 35 anys.  
b) Estar en possessió del títol oficial universitari de Dret i Economia, Empresarials o Administració i Direcció d'Empreses, respectivament, expedit o homologat per les autoritats espanyoles corresponents, i que no hagen transcorregut més de cinc anys des de la seua obtenció.  
c) No haver sigut beneficiari de beques de pràctiques professionals en   
la Generalitat per un període igual o superior a 36 mesos.  
d) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.  
1. No podran optar a una beca els que en el moment de publicar-se la convocatòria ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que resten menys de dos mesos per a la seua finalització.  
  
  
Quarta. Duració de la beca i pròrroga  
1. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el DOCV.  
2. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
  
Quinta. Dotació econòmica individual i pagament de la beca  
1. La dotació de cada una de les beques serà de mil euros bruts mensuals (1.000 ?). Sobre el mencionat import haurà de practicar-se la retenció corresponent a compte de l'Impost sobre la Renda de les Persones Físiques així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, pogueren correspondre.  
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, pel qual es regula la concessió de beques, que estiga vigent en el mencionat període.  
3. Les quantitats pagades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
  
4. Durant el període de vigència de la beca i a fi que la quantia de l'ajuda concedida no es veja indirectament minvada, es podran pagar ajudes complementàries per a compensar els gastos derivats de l'assistència a cursos, seminaris, esdeveniments o altres activitats que a consideració del tutor/a responsable de la formació, s'entenguen necessaris o convenients als seus propòsits, que com a màxim seran les establides en el Decret 24/1997, d'11 de febrer, del Consell, sobre indemnitzacions per raó del servici i gratificacions per servicis extraordinaris. L'aplicació de la mencionada normativa es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'Administració.  
  
5. L'import de les beques es pagarà mensualment, prèvia certificació de la persona titular de la direcció general competent en matèria de transparència i participació ciutadana.  
  
Sexta. Termini, lloc i forma de presentació de les sol·licituds  
1. El termini de presentació de les sol·licituds serà de quinze dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
2. Les persones aspirants a obtindre una beca presentaran la sol·licitud exclusivament per via electrònica. Per a això accediran a la seu electrònica de la Generalitat ?https://sede.gva.es/- teclejaran en l'apartat «Servicis on-line» i buscaran el tràmit de sol·licitud de beca dissenyat a este efecte. Per a poder realitzar la presentació, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica ?www.accv.es?, o del DNI electrònic.  
En el mencionat tràmit, s'especificarà l'especialitat o classe de beca a què s'opta, així com el currículum, a fi de poder obtindre l'autobaremació inicial dels mèrits presentats de forma automàtica.  
En cas de presentació de més d'una sol·licitud per a una determinada convocatòria, únicament es tindrà en compte l'última presentada, i s'arxivaran les anteriors.  
Hi ha un correu d'assistència tècnica, ?generalitat\_en\_qct@ugp.ec- destinat a resoldre qualsevol problema tècnic relacionat amb la presentació electrònica de la sol·licitud.  
3. El formulari de sol·licitud incorpora una declaració responsable, per mitjà de la qual la persona sol·licitant manifesta sota la seua responsabilitat que totes les dades arreplegades en la sol·licitud i en el currículum que adjunta són verídiques i que es troba en possessió de la documentació que així ho acredita, i queda a disposició de la Generalitat per a la seua comprovació, control i inspecció que s'estimen oportuns. Segons el que disposa l'article 71 bis de la Llei 30/1992, la inexactitud, falsedat o omissió, de caràcter essencial, en qualsevol dada o manifestació en l'esmentada declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
4. El formulari conté una indicació que les dades personals dels sol·licitants, arreplegades en el transcurs del procediment, podran ser incloses en un fitxer de la Conselleria de Presidència i Agricultura, Pesca, Alimentació i Aigua, en els termes de la Llei Orgànica 15/1999, de 13 de desembre, de protecció de dades de caràcter personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
5. Per a poder realitzar la presentació electrònicament, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica ?www.accv.es- o del DNI electrònic.  
6. La presentació de la sol·licitud en el registre electrònic es podrà acreditar per mitjà del rebut expedit per este de manera automàtica Es podrà recuperar el dit justificant de registre accedint a l'àrea personal (https://www.tramita.gva.es/cdc/) apartat «sol·licituds entregades».  
  
Als efectes del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garantix que la data i l'hora assignada en el rebut és l'hora oficial que establix el Reial Institut i Observatori de l'Armada.  
La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
7. La presentació de la sol·licitud per a optar a estes beques, sense perjuí d'una possible impugnació, implicarà l'acceptació per la persona sol·licitant de les bases d'esta convocatòria.  
8. Si la sol·licitud presentada en termini no reunira els requisits indicats en esta convocatòria o no fóra aportada alguna documentació de l'exigida en ella, es requerirà a l'interessat per a la seua esmena en el termini màxim de 10 dies hàbils, i s'indicarà que, si no ho fera, es tindrà per desistit de la seua sol·licitud. La dita esmena es realitzarà també de forma electrònica seleccionant el tràmit creat a este efecte.  
9. El o la sol·licitant podrà realitzar el seguiment de la tramitació de la beca accedint a la seu electrònica i seleccionant el tràmit de consulta de beca creat a este efecte.  
  
Sèptima. Presentació de documentació acreditativa dels mèrits  
1. Junt a la sol·licitud i el currículum presentat per via electrònica no s'acompanyarà cap documentació.  
2. Els i les sol·licitants presentaran la documentació acreditativa dels mèrits al·legats en el currículum, en el moment de l'entrevista, o quan així se'ls requerisca per la comissió de valoració corresponent.  
La documentació acreditativa haurà de ser:  
a) Còpia compulsada del DNI o document d'identitat de qualsevol dels països membres de la Unió Europea. La comprovació directa de les dades d'identificació (DNI) podrà ser demanada per l'Administració sempre que s'autoritze expressament en la sol·licitud. En cas contrari, la persona sol·licitant quedarà obligada a presentar còpia compulsada del DNI.  
b) Còpia compulsada del títol de Dret i Economia, Empresarials o Administració i Direcció d'Empreses respectivament, expedits o homologats a Espanya.  
c) Expedient acadèmic compulsat amb la nota mitjana oficial.  
d) Còpia compulsada de qualsevol altre document que acredite la possessió de títols, màsters, cursos, mèrits docents, investigadors o professionals que es desitgen al·legar.  
e) L'experiència professional i laboral s'acreditarà exclusivament per mitjà de la presentació d'informe de vida laboral i còpia compulsada de contractes o certificacions d'empresa que reflectisquen l'activitat professional i laboral relacionada directament amb la beca.  
f) Documentació que acredite trobar-se en algun dels supòsits establits en l'apartat 2, de la base novena, que determinen la preferència de la concessió de la beca en cas d'empat en la valoració.  
  
3. Els mèrits que no siguen acreditats suficientment no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés arriba a coneixement de la comissió avaluadora corresponent que algun dels sol·licitants no posseïx la totalitat dels requisits exigits, ha de requerir-li l'acreditació d'estos requisits. En el cas que no foren acreditats en el termini que s'establisca en cada convocatòria, quedarà exclòs del procés, prèvia indicació de les inexactituds o falsedats formulades pel sol·licitant.  
  
5. Quant a la gestió electrònica del procediment administratiu d'esta convocatòria s'observarà el que disposa l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, «De les beques de pràctiques professionals», del Decret 132/2009, de 4 de setembre, del Consell, pel qual es regula la concessió de beques.  
  
Octava. Comissió avaluadora i procés de selecció  
1. Per a l'examen de les sol·licituds de beques i elaboració de les oportunes propostes es constituirà una comissió avaluadora que estarà integrada pels membres següents:  
  
Presidència: titular de la direcció general competent en matèria de transparència i participació ciutadana o persona que designe en la seua substitució.  
Secretaria: un o una funcionària de la direcció general competent en matèria de transparència i participació ciutadana, designat o designada per la persona titular.  
Vocals:  
- Dos funcionàries o funcionaris adscrits a la direcció general competent en matèria de transparència i participació ciutadana, designats per la persona titular d'esta.  
La persona titular de la direcció general competent en matèria de transparència i participació ciutadana designarà els vocals suplents.  
2. La comissió avaluadora adaptarà el seu funcionament al que establix la convocatòria i a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel que fa a la composició i el funcionament dels òrgans col·legiats, i adoptaran els seus acords per majoria simple, i alçarà acta de les sessions que celebre i dels acords que adopte.  
3. La comissió avaluadora es reunirà dins dels quinze dies següents a la terminació del termini de presentació de sol·licituds. La relació d'aspirants s'ordenarà, en primer lloc, d'acord amb la puntuació obtinguda en l'autobaremació, amb base en els mèrits requerits en la base novena d'esta convocatòria.  
4. A la vista dels mèrits al·legats en el currículum, la comissió avaluadora els comprovarà d'acord amb la informació obtinguda en l'autobaremació que s'obtindrà de forma automàtica a l'omplir el currículum, i publicarà durant 10 dies hàbils el llistat provisional en la seu electrònica o portal institucional de la Generalitat en Internet ?www.gva.es?, ordenat segons la puntuació obtinguda per tots els aspirants, per a la fase d'al·legacions. Tant esta com les successives publicacions, s'efectuaran en la seu electrònica o portal institucional de la Generalitat en Internet ?www.gva.es- i en ?www.comunica.gva.es?, així com en la pàgina web de la Vicepresidència del Consell ?www.vicepresidencia.gva.es?.  
  
5. Els candidats o candidates que obtinguen la millor puntuació seran convocats per a la realització d'una entrevista en què es valorarà l'adequació del perfil personal i professional dels candidats/es a les activitats a desenrotllar. La comissió es reserva la facultat de tornar a citar els candidats que considere més idonis per a aclarir algun punt. La falta d'assistència per la persona candidata a la mencionada entrevista serà causa d'exclusió del procés selectiu.  
6. Computats tots els punts, s'exposarà la llista dels candidats, durant 10 dies hàbils, als efectes que els candidats puguen formular les al·legacions que s'estimen pertinents.  
7. Transcorregut el termini d'al·legacions assenyalat anteriorment, es donarà per finalitzat el procés de selecció i la comissió avaluadora, en el termini de 10 dies, elaborarà una proposta de resolució que contindrà la relació de les persones beneficiàries i una borsa de reserva constituïda pels aspirants que no resulten adjudicataris de la beques, prioritzada per orde de puntuació per a cobrir les vacants que puguen produir-se durant el període de gaudi. Així mateix, s'inclourà una relació dels aspirants les sol·licituds dels quals han sigut desestimades, i s'hi indicaran les causes que han motivat la denegació.  
  
Novena. Barem per a avaluar els mèrits personals  
1. En la convocatòria regulada per estes bases seran tinguts en compte els següents criteris de valoració amb la ponderació que s'establix:  
A) Expedient acadèmic: fins a un màxim de 13 punts.  
1) Nota mitjana ponderada de l'expedient acadèmic: es valorarà entre 5 i 10 punts.  
Quan la ponderació estiga realitzada amb una puntuació 0-4 s'aplicarà el que disposa l'article primer, apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial. No obstant això, es recomana aportar certificació on conste la nota mitjana ponderada entre 5 i 10 punts.  
2) Altres títols acadèmics oficials que no constituïsquen un requisit per a la concessió: es valorarà fins a un màxim de 3 punts a raó de:  
?Doctor: 2 punts.  
?Altres llicenciatures o graus: 1 punt.  
B) Coneixements de valencià: fins a un màxim de 2.50 punts  
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:  
  
?Oral: 0,25 punts.  
?Elemental: 0,50 punts.  
?Mitjà: 0,75 punts.  
?Superior: 1,00 punt.  
2) Especialitat de Correcció de Textos: 0,50 punts.  
3) Especialitat en Llenguatge als Mitjans de Comunicació: 0,50 punts.  
4) Especialitat en Llenguatge Administratiu: 0,50 punts.  
C) Coneixement d'idiomes de la Unió Europea: fins a un màxim d'un punt.  
1) Es valorarà cada nivell superat, d'acord amb el Marc Comú Europeu de Referència per a les Llengües, A-1 A-2 B-1 B-2 CI, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat, de conformitat amb el que establix el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres (DOCV 7027, 20.05.2013). En el cas que el coneixement d'un idioma s'acredite per títol universitari i haja sigut valorat en l'apartat A.2 no es podrà computar també en este apartat. En cap cas es puntuaran en este subapartat els cursos de valencià.  
  
D) Coneixements addicionals: fins a un màxim de 6 punts.  
1) Experiència professional o laboral relacionada directament amb l'objecte de la beca, fins a 2 punts, computant-se 0,10 per cada mes complet acreditat.  
2) Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores: 1,50 punts.  
d) De 50 o més hores: 1,00 punt.  
e) De 25 o més hores: 0,50 punts.  
f) De 15 o més hores: 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en el present subapartat els cursos de valencià i els d'idiomes.  
E) Entrevista: fins a un màxim de 7 punts.  
La valoració que s'atorgue en este apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en estes bases.  
F) Altres mèrits: 2 punts  
Títol de màster universitari, directament relacionat amb l'objecte de la beca, que complisca els requisits de l'article 15 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials: 2 punts.  
2. En cas d'empat, es resoldrà este a favor de la persona que haja acreditat el reconeixement de l'òrgan competent de tindre una discapacitat, el ser víctima de violència de gènere o d'accions terroristes. En els altres casos d'empat, així com quan persistisquen estos en els casos de discapacitats, víctimes de violència de gènere o d'accions terroristes, es considerarà primer el candidat que tinga la puntuació major obtinguda, d'acord amb allò que s'ha assenyalat a continuació, i per este orde:  
  
En primer lloc, el candidat o la candidata que haja obtingut major puntuació en l'apartat relatiu a l'entrevista.  
Si persistix la igualtat, qui haja obtingut major puntuació en l'apartat relatiu a l'expedient acadèmic.  
Si persistix la igualtat, qui haja obtingut major puntuació en l'apartat relatiu als coneixements addicionals.  
Si persistix la igualtat, qui haja obtingut major puntuació en l'apartat relatiu a coneixements de valencià.  
Si persistix la igualtat, qui haja obtingut major puntuació en l'apartat relatiu a coneixements d'idiomes de la unió europea.  
Si persistix la igualtat, qui haja obtingut major puntuació en l'apartat relatiu a altres mèrits.  
Si encara així persistira la igualtat, es dirimirà per orde alfabètic de cognoms i nom, començant per la V, conforme el resultat del sorteig celebrat el dia 24 de setembre de 2010 (DOCV 6376, 14.10.2010)  
  
  
Deu. Termini de resolució i notificació. Òrgan competent per a l'ordenació, instrucció i resolució del procediment  
1. El termini màxim per a dictar i notificar la resolució sobre les sol·licituds formulades serà de tres mesos a comptar de la data de publicació d'esta convocatòria en el DOCV, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú.  
2. En el cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
3. La resolució de concessió es dictarà, per la persona titular de la Conselleria de Presidència i Agricultura, Pesca, Alimentació i Aigua, i es publicarà en el DOCV.  
4. La publicació d'esta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica de la Generalitat en Internet ?https://sede.gva.es/?, així com en la pàgina web de la Vicepresidència de la Generalitat ?www.vicepresidencia.gva.es?.  
  
Onze. Drets i obligacions dels becaris i incidències  
1. El becari haurà d'estar al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de la beca de conformitat amb el que establix l'article 14.1 e) de la Llei 38/2003, General de Subvencions, per al qual autoritza expressament a l'Administració per a la seua obtenció directa al subscriure el model de sol·licitud.  
2. La persona beneficiària està obligada a acceptar la concessió de la beca i renunciar a qualsevol altra beca coetània que es gaudisca.  
3. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió durant el període de gaudi, i guardar l'adequat secret i confidencialitat dels assumptes en què intervinga, així com a complir les obligacions establides en l'article 14 de la Llei General de Subvencions.  
4. Les persones adjudicatàries de beca hauran de presentar, en el termini dels deu dies hàbils següents a la publicació de la Resolució de concessió en el DOCV, la documentació següent:  
a) Model de domiciliació bancària, degudament omplit, on constarà el número de compte en què es rebran les transferències mensuals.  
  
b) Acreditació de la titularitat del compte bancari, així com de l'IBAN, que s'assenyale en el model de domiciliació bancària.  
5. Els tutors ordenaran les activitats de formació del personal becari i organitzaran el temps de dedicació a les dites activitats, que no serà superior a 30 hores setmanals.  
6. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenrotllament de les beques, així com la memòria final si és el cas, a l'entitat concedent de la beca, que es reserva el dret de la seua publicació i utilització, llevat que la normativa aplicable en determinades matèries disposen una altra cosa.  
7. Finalitzat el període de gaudi de la beca i amb un informe previ favorable del tutor/a, s'expedirà el corresponent certificat d'aptitud i aprofitament a favor del becari/ària.  
  
Dotze. Suspensió de la beca  
1. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.  
2. Igualment, en casos d'ingrés hospitalari prolongat, es recuperarà amb posterioritat el temps de pràctiques interromput.  
3. En ambdós casos, la situació haurà d'acreditar-se per mitjà dels certificats oficials corresponents i serà comunicada al tutor corresponent.  
  
Tretze. Obligacions de l'entitat concedent  
Són obligacions de la Conselleria de Presidència i Agricultura, Pesca, Alimentació i Aigua en relació amb les beques concedides d'acord amb estes bases:  
a) Proporcionar el suport necessari i facilitar la utilització dels mitjans, instruments i equips que resulten precisos per al normal exercici de l'activitat objecte d'estes beques.  
b) Designar un tutor o tutora que coordinarà i orientarà les activitats a realitzar pels becaris, assignarà les funcions a realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.  
c) Vetlar pel desenrotllament adequat del programa de formació.  
d) Tramitar l'alta en el Règim General de la Seguretat Social i efectuar les corresponents cotitzacions, en aplicació del que disposa el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació.  
  
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del tutor o tutora.  
  
Catorze. Situacions de la persona beneficiària de la beca i règim d'incompatibilitats  
1. Quan el beneficiari o beneficiària de la beca siga un empleat de la Generalitat, quedarà en la situació administrativa que procedisca, d'acord amb la normativa corresponent en matèria de funció pública.  
  
2. Quan la persona beneficiària no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el departament o entitat de la Generalitat que l'atorgue.  
3. Les beques objecte de la present convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del seu normal desenrotllament.  
Quinze. Facultats d'interpretació i incidències  
1. La persona titular de la Conselleria competent en matèria de transparència i participació ciutadana, resoldrà tant els dubtes com els conflictes que puguen plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques, amb audiència prèvia de l'interessat.  
2. La renúncia a la beca suposarà la pèrdua de tots els drets inherents a la mateixa i, per tant, el seu import deixarà de percebre's a partir d'eixe moment.  
3. En cas de produir-se alguna renúncia a la beca concedida, el titular de la conselleria competent en matèria de transparència i participació ciutadana, procedirà a cobrir les vacants que pogueren produir-se, servint-se per a això de la llista de reserva que resulte del procediment de selecció prèviament efectuat i en l'orde establit.  
  
Setze. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.  
2. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'incórrega en algun dels casos d'incompatibilitat de la beca establits en la base catorze.  
3. En la tramitació dels procediments es garantirà en tot cas el dret d'audiència a la persona interessada.